詞曰：

胸中千種愁，掛在斜陽樹。綠葉陰陰自得春，草滿鶯啼處。不見淩波步，空想如簧語。門外重重疊疊山，遮不斷愁來路。

——右調《卜筭子》

話說西門慶陪吳大舅、應伯爵等飲酒中間，因問韓道國：「客夥中標船幾時起身？咱好收拾打包。」韓道國道：「昨日有人來會，也只在二十四日開船。」西門慶道：「過了二十念經，打包便了。」伯爵問道：「這遭起身，那兩位去？」西門慶道：「三個人都去。明年先打發崔大哥押一船杭州貨來，他與來保還徃松江下五處，置買些布貨來賣。家中段貨紬綿都還有哩。」眉批西門慶只以生意為本，不盡改換門閭，大是高處，恐今人有不及者矣。伯爵道：「哥主張極妙。常言道：要的般般有，纔是買賣。」說畢，已有起更時分，吳大舅起身說：「姐夫連日辛苦，俺每酒已勾了，告囘，你可歇息歇息。」西門慶不肯，還留住，令小優兒奉酒唱曲，每人吃三鍾纔放出門。西門慶賞小優四人六錢銀子，再三不敢接，說：「宋爺出票叫小的每來，官身如何敢受老爹重賞？」西門慶道：「雖然官差，此是我賞你，怕怎的！」四人方磕頭領去。西門慶便歸後邊歇去了。

次日早起，徃衙門中去。早有吳道官差了一個徒弟、兩名鋪排，來大廳上鋪設壇場，鋪設的齊齊整整。西門慶來家看見，打發徒弟鋪排齋食吃了囘去。隨即令溫秀才寫帖兒，請喬大戶、吳大舅、吳二舅、花大舅、沈姨夫、孟二舅、應伯爵、謝希大、常峙節、吳舜臣許多親眷並堂客，明日念經。家中廚役落作，治辦齋供不題。次日五更，道衆皆來，進入經壇內，明燭焚香，打動響樂，諷誦諸經，鋪排大門首掛起長幡，懸弔榜文，兩邊黃紙門對一聯，大書：

東極垂慈，仙識乘晨而超登紫府；

南丹赦罪，淨魄受練而逕上朱陵。

大廳經壇，懸掛齋題二十字，大書：「青玄救苦，頒符告簡，五七轉經，水火練度，薦揚齋壇。」即日，黃真人穿大紅，坐牙轎，系金帶，左右圍隨，儀從暄喝，日高方到。吳道官率衆接至壇所，行禮畢，然後西門慶着素衣絰巾，拜見遞茶畢。洞案旁邊安設經筵法席，大紅銷金桌圍，粧花椅褥，二道童侍立左右。發文書之時，西門慶備金段一疋；登壇之時，換了九陽雷巾，大紅金雲白百鶴法氅。先是表白宣畢齋意，齋官沐手上香。然後黃真人焚香淨壇，飛符召將，關發一應文書符命，啟奏三天，告盟十地。三獻禮畢，打動音樂，化財行香。西門慶與陳敬濟執手爐跟隨，排軍喝路，前後四把銷金傘、三對纓絡挑搭。

行香囘來，安請監齋畢，又動音樂，徃李瓶兒靈前攝召引魂，朝叅玉陛，旁設几筵，聞經悟道。到了午朝，高功冠裳，步罡踏斗，拜進朱表，遣差神將，飛下羅酆。原來黃真人年約三旬，儀表非常，粧束起來，午朝拜表，儼然就是個活神仙。但見：

星冠攢玉葉，鶴氅縷金霞。神清似長江皓月，貌古如太華喬松。踏罡朱履進丹霄，步虛琅函浮瑞氣。長髯廣頰，修行到無漏之天；皓齒明眸，佩籙掌五雷之令。三更步月鸞聲遠，萬里乘雲鶴背高。就是都仙太史臨凡世，廣惠真人降下方。

拜了表文，吳道官當壇頒生天寶籙神虎玉劄。行畢午香，捲棚內擺齋。黃真人前，大桌面定勝；吳道官等，稍加差小；其餘散衆，俱平頭桌席。黃真人、吳道官皆襯段尺頭、四對披花、四疋絲紬，散衆各布一疋。桌面俱令人擡送廟中，散衆各有手下徒弟收入箱中，不必細說。吃畢午齋，都徃花園內遊玩散食去了。一面收下家伙，從新擺上齋饌，請吳大舅等衆親朋夥計來吃。

正吃之間，忽報：「東京翟爺那裡差人下書。」西門慶即出廳上，請來人進來。只見是府前承差幹辦，青衣窄褲，萬字頭巾，乾黃靴，全副弓箭，向前施禮。西門慶答禮相還。那人向身邊取出書來遞上，又是一封折賻儀銀十兩。問來人上姓，那人道：「小人姓王名玉，蒙翟爺差遣，送此書來。不知老爹這邊有䘮事，安老爹書到纔知。」西門慶問道：「你安老爹書幾時到的？」那人說：「十月纔到京。因催皇木一年已滿，陞都水司郎中。如今又奉勅修理河道，直到工完囘京。」西門慶問了一遍，即令來保廂房中管待齋飯，分付明日來討囘書。那人問：「韓老爹在那裡住？宅內稍信在此。小的見了，還要趕徃東平府下書去。」西門慶即喚出韓道國來見那人，陪吃齋飯畢，同徃家中去了。西門慶拆看書中之意，於是乘着喜歡，將書拏到捲棚內教溫秀才看。眉批一喜便泄，方知安石鎮物之難。說：「你照此修一封囘書答他，就稍寄十方縐紗汗巾、十方綾汗巾、十副揀金挑牙、十個烏金酒盃作囘奉之禮。他明日就來取囘書。」溫秀才接過書來觀看，其書曰：

寓京都眷生翟謙頓首，書奉即擢大錦堂西門四泉親家大人門下：自京邸話別之後，未得從容相叙，心甚歉然。其領教之意，生已於家老爺前悉陳之矣。邇者，安鳳山書到，方知老親家有鼓盆之嘆，但恨不能一弔為悵，奈何，奈何！伏望以禮節哀可也。外具賻儀，少表微忱，希管納。又久仰貴任榮修德政，舉民有五絝之歌，境內有三留之譽，今歲考績，必有甄陞。昨日神運都功，兩次工上，生已對老爺說了，安上親家名字。工完題奏，必有恩典，親家必有掌刑之喜。夏大人年終類本，必轉京堂指揮列銜矣。謹此預報，伏惟高照，不宣。

附云：此書可自省覽，不可使聞之於渠。謹密，謹密！

又云：

楊老爺前月二十九日卒于獄。旁批又完冷案。

冬上浣具。

溫秀才看畢，纔待袖，早被應伯爵取過來，觀看了一遍，還付與溫秀才收了。說道：「老先生把囘書千萬加意做好些。翟公府中人才極多，休要教他笑話。」溫秀才道：「貂不足，狗尾續。學生匪才，焉能在班門中弄大斧！不過乎塞責而已。」西門慶道：「溫老先他自有個主意，你這狗才曉的甚麼！」須臾，吃罷午齋，西門慶分付來興兒打發齋饌，送各親眷街隣。又使玳安囘院中李桂姐、吳銀兒、鄭愛月兒、韓釧兒、洪四兒、齊香兒六家香儀人情禮去。每家囘答一疋大布、一兩銀子。後晌，就叫李銘、吳惠、鄭奉三個小優兒來伺候。良久，道衆陞壇發擂，上朝拜懺觀燈，解壇送聖。天色漸晚。比及設了醮，就有起更天氣。門外花大舅被西門慶留下不去了，喬大戶、沈姨夫、孟二舅告辭囘家。止有吳大舅、二舅、應伯爵、謝希大、溫秀才、常峙節並衆夥計在此，晚夕觀看水火練度。就在大廳棚內搭高座，扎彩橋，安設水池火沼，放擺斛食。李瓶兒靈位另有几筵幃幕，供獻齊整。旁邊一首魂幡、一首紅幡、一首黃幡，上書「制魔保舉，受練南宮」。先是道衆音樂兩邊列座，持節捧盂劍，四個道童侍立兩邊。黃真人頭戴黃金降魔冠，身披絳綃雲霞衣，登高座，口中念念有詞。宣偈云：

太乙慈尊降駕來，夜壑幽關次第開。
童子雙雙前引導，死魂受練步雲堦。

宣偈畢，又薰沐焚香，念曰：

伏以玄皇闡教，廣開度於冥途；正一垂科，俾練形而陞舉。恩沾幽爽，澤被飢嘘。謹運真香，志誠上請東極大慈仁者，太乙救苦天尊、十方救苦諸真人聖衆，仗此真香，來臨法會。切以人處塵凡，日縈俗務，不知有死，惟欲貪生。鮮能種於善根，多隨入於惡趣，昏迷弗省，恣欲貪嗔。將謂自己長存，豈信無常易到！一朝傾逝，萬事皆空。業障纏身，冥司受苦。今奉道伏為亡過室人李氏靈魂，一棄塵緣，久淪長夜。若非薦拔於愆辜，必致難逃於苦報。恭惟天尊秉好生之仁，救尋聲之苦。灑甘露而普滋群類，放瑞光而遍燭昏衢。命三官寬考較之條，詔十殿閣推研之筆。開囚釋禁，宥過解冤。各隨符使，盡出幽關。咸令登火池之沼，悉盪滌黃華之形。凡得更生，俱歸道岸。茲焚靈寶練形真符，謹當宣奏：

太微迴黃旗，無英命靈幡，
攝召長夜府，開度受生魂。

道衆先將魂幡安於水池內，焚結靈符，換紅幡；次於火沼內焚鬱儀符，換黃幡。高功念：「天一生水，地二生火，水火交練，乃成真形。」練度畢，請神主冠帔步金橋，朝叅玉陛，皈依三寶，朝玉清，衆舉《五供養》。舉畢，高功曰：「既受三皈，當宣九戒。」九戒畢，道衆舉音樂，宣念符命並《十類孤魂》。練度已畢，黃真人下高座，道衆音樂送至門外，化財焚燒箱庫。囘來，齋功圓滿，眉批真人舉動宣念，仍是衆道之舉動宣念，別無玄妙。想玄妙處不可以語言求也。道衆都換了冠服，鋪排收捲道像。西門慶又早大廳上畫燭齊明，酒筵羅列。三個小優彈唱，衆親友都在堂前。西門慶先與黃真人把盞，左右捧着一疋天青雲鶴金段、一疋色段、十兩白銀，叩首下拜道：「亡室今日賴我師經功救拔，得遂超生，均感不淺，微禮聊表寸心。」黃真人道：「小道謬忝冠裳，濫膺玄教，有何德以達人天？皆賴大人一誠感格，而尊夫人已駕景朝元矣。此禮若受，實為赧顏。」西門慶道：「此禮甚薄，有褻真人，伏乞笑納！」黃真人方令小童收了。西門慶遞了真人酒，又與吳道官把盞，乃一疋金段、五兩白銀，又是十兩經資。吳道官只受經資，餘者不肯受，說：「小道素蒙厚愛，自恁效勞誦經，追拔夫人徃生仙界，以盡其心。受此經資尚為不可，又豈敢當此盛禮乎！」西門慶道：「師父差矣。真人掌壇，其一應文簡法事，皆乃師父費心。此禮當與師父酬勞，何為不可？」

吳道官不得已，方領下，再三致謝。西門慶與道衆遞酒已畢，然後吳大舅、應伯爵等上來與西門慶散福遞酒。吳大舅把盞，伯爵執壺，謝希大捧菜，一齊跪下。伯爵道：「嫂子今日做此好事，幸請得真人在此，又是吳師父費心，嫂子自得好處。此雖賴真人追薦之力，實是哥的虔心，嫂子的造化。」於是滿斟一盃送與西門慶。西門慶道：「多蒙列位連日勞神，言謝不盡。」旁批謝得妙。說畢，一飲而盡。伯爵又斟一盞，說：「哥，吃個雙盃，不要吃單盃。」謝希大慌忙遞一筯菜來吃了。西門慶囘敬衆人畢，安席坐下。小優彈唱起來，廚役上割道。當夜在席前猜拳行令，品竹彈絲，直吃到二更時分，西門慶已帶半酣，衆人方作辭起身而去。西門慶進來賞小優兒三錢銀子，徃後邊去了。正是：

人生有酒須當醉，一滴何曾到九泉。